
Aktiviteter i foråret 


Tekst og fotos: Kim Møller Hansen 

Velkommen til gamle og nye læsere af UFO-mail! Med dette nummer tager vi 
hul på 2. årgang. 

I løbet af foråret vil vores 
hjemmeside www.ufo.dk bliver udvidet 
med en spændende og ret 
opsigtsvækkende sektion, ligesom to 
bogudgivelser vil se dagens lys. Men 
dette kan vi først afsløre mere om i et 
kommende nummer af UFO-Nyt og 
UFO-mail. 

Storfilmen »Nærkontakt af Tredje Grad« 
kan fejre 25 års jubilæum og vises ved 
en række forpremierer landet over med 
deltagelse fra SUFOI. 

Det hele begynder den 25. april i 
Imperial i København. Inden da, kan 
SUFOIs lokalgruppe i København præsentere to meget spændende foredrag: 
Den 6. marts giver astrofysikeren Michael Linden-Vørnie svar på spørgsmålet 
„Kan vi rejse til stjernerne?". Og den 10. april sætter Lars Bugge fokus på 
konspirationsteorier - altså teorier om store sammensværgelser. Læs mere om 
foredragene sidst i denne UFO-mail. 

Rigtig god fornøjelse! 



Ole Henningsen studerer en fotosag 
i SUFOI's rapportarkiv. 



Ved repræsentantskabsmødet den Ved repræsentantskabsmødet i 
29. september 2002 var Per september 2002 blev SUFOI's 
Andersen (i midten) og hustruen rapportarkiv gennemgået og 
Inge vært ved en dejlig middag i klargjort til at indgå i verdens 
hjemmet i Vanløse. Per kunne ved største ufo-arkiv »Arkivet for UFO- 
denne lejlighed fejre 25 års forskning« (AFU), som ligger i 
jubilæum i SUFOI's Norrkoping i Sverige, 

repræsentantskab. Til højre for Per 
ses Jørgen Bengtvig og Torben 
Birkeholm. 









Danske rapporter 

Af Ole Henningsen 

Nordsjælland, august 2000 

„Det er i nærheden af midnat en aften i august 2000", fortæller TB fra Ålsgårde 
i Nordsjælland. „Vi bor på landet, og her er meget mørkt om aftenen, idet vi 
heller ikke har gadebelysning. 

Vores gæster skal til at køre hjem, og vi står ude i haven og pludselig siger 
en af gæsterne, at der er en stjerne, som flyver over den nordlige himmel. Vi 
ser op alle 6 og kan se, ikke kun 1 stjerne, men hele 3 lysende 'stjerner', som 
markerer en trekant og flyver lige hurtigt. 

Det som er meget underligt er, at der er helt sort imellem disse 3 lysende 
,stjerner'. Man kan ikke se nogen stjerner igennem denne trekant, og efter 
denne kommer der en mindre lysende ,stjerne', som nærmest zigzagger efter 
denne flyvende trekant. 

Man kan intet høre, og det er ikke til at sige, hvor højt der er op til denne, 
men vi mener alle, at det var på højde med et passagerfly. Dog er det ikke til 
at sige, idet afstanden mellem de 3 lysende punkter virkede meget stor. 
Trekanten forsvandt i samme hastighed, mod øst. 

Vi har tænkt på, om det har været satellitter, men det, at der var sort og 
ikke kunne ses noget af nattehimlen imellem de 3 punkter, og markeringen fra 
det ene punkt til det andet var så tydeligt og størrelsen var så stor, at det 
umuligt kunne være et militærfly. Ja, hvad kan det så have været? I øvrigt har 
jeg hørt, at der er nogle i Nygård, der observerede dette samme aften." 

2670 Greve, 27. august 2000 

„Min familie og jeg er lige flyttet i rækkehus i Greve. Vi har ikke før boet i hus, 
og jeg nyder derfor at kunne betragte nattehimlen, inden jeg går i seng. Jeg 
kigger efter satellitter og stjerneskud. I går var ingen undtagelse. Jeg gik ud 
for at få min ,godnatsmøg', inden jeg gik i seng. Jeg står altid, og kigger lodret 
op i luften, og ligesom jeg skulle til at sænke hovedet, kom der 5 et eller andet 
susende over tagryggen på mit hustag. De 5 tingester fløj i formation med 2 
forrest og 3 tæt efter dem. De to forreste ,gyngede' svagt til siden, imens de 
fløj. De fløj helt lydløst og alligevel utroligt hurtigt. De virkede runde og flade, 
og deres farve var som et mat lys, der fortonede sig ud i et mørkt 
omrids/kontur af ufoet. Det hele var desværre overstået på ca. 5 sekunder. 
Jeg vil give min højre arm for at få lov til at opleve det igen." 

København 0, den 6. januar 2003 

„Jeg kom gående ad Bolandsvej i vestlig retning, da jeg på himlen i sydvestlig 
retning observerede et stort, lysende, stillestående objekt", fortæller DMN, der 
bor i København 0. 

„Klokken var 16.09, og jeg troede først, det var Månen, men så så jeg Månen 
omtrent 45 grader i sydlig retning. Objektet fremstod ca. en halv gange større 
end månen. 

Formen var det mest opsigtsvækkende og som intet himmelfænomen: 
Nærmest som en dråbeform på hovedet, hvor hhv. den spidse og den runde 
ende er flade. Den varme, hvide farve udfyldte imidlertid ikke hele formen, 
men var mest udtalt i yderkanten af fænomenet og aftog så indadtil for inderst 
at forsvinde (dvs. blive helt sort). Dette mørke center i objektet dannede en 
vertikal linse dog med,bløde' ender frem for spidse. 



Efter at have observeret objektet i omtrent et minuts tid skyndte jeg mig ind 
efter min kæreste. Da han cirka et minut efter skuiie se ,mit syn', var det 
desværre væk! Dermed fik jeg ikke set, hvor det biev af. Men vi vii meget 
gerne vide, hvorvidt andre har observeret samme objekt." 

Vi kan fra SUFOI's side tilføje, at der ikke er indrapporteret andre 
observationer det pågældende tidspunkt. 

Hvis man så lys på himlen 

Flyvertaktisk Kommando meddeler, at der den 6. november 2002 som led i en 
øvelse blev kastet et faldskærmsblus fra en redningshelikopter i Kattegat ud for 
Ålborg Fjord. Blusset blev kastet fra en højde på cirka en kilometer og brændte 
med et kraftigt, hvidt lys i cirka fire minutter. 

Flyvevåbnets Redningstjeneste sendte også en helikopter ud onsdag den 20. 
november for at pejle sig frem til en elektronisk støjkilde. Ved Hirtshals sporede 
besætningen signalet i retning mod et skib ud for kysten. Inden støjkilden blev 
endeligt lokaliseret, stoppede støjen af sig selv. 

En redningshelikopter var ligeledes sendt på vingerne onsdag den 6. november 
over Københavns-området, hvor der var rapporteret om elektronisk støj fra en 
ukendt sender. Støjsenderen blev imidlertid slukket samtidig med, at helikopteren 
gik i luften. 

Så lysende fænomen i sommeren 1978 
- mangler nu andre observatører at tale med! 

„Jeg var på vej hjem for at spise hen under aften. Jeg havde Uge passeret 
indkørsien tii Kaiøvig bådeiaug på Djursiand, da jeg iængere fremme så en række 
biler, der var standset henne ved Åstrupgård i nærheden af Studstrupværket nord 
for Århus. Min første indskydelse var, ,at der måtte være sket en ulykke', og jeg 
forlod min bi i for at gå der hen." 

sådan indledes en interessant henvendelse om en observation, SUFOI modtog 
for nylig fra en 43-årig mand fra Århus. Observatøren fortsætter sin beretning: 

„Efterhånden som jeg nærmede mig rækken af biler, kunne jeg se, at nogle 
mennesker havde samlet sig ved den første bil, som i øvrigt var en gul Audi-100. 
Ejeren af bilen, som på det tidspunkt boede i Stupstrup, stoppede mig med en 
bemærkning om, ,at det ikke var så smart at gå længere frem'. 

Jeg må indrømme, at jeg stoppede brat op, for et øjeblik efter igen at gå hen 
imod det meget lysende objekt, der i en form af en kugle eller en ring, svævede ca. 
en halv meter over jorden. Det var et fantastisk flot syn. 

Jeg nåede aldrig derhen, idet ejeren af Audi 'en greb fast i mig og trak mig 
tilbage. Kuglen eller ringen var der nogle minutter, for derefter at blive mindre og 
til sidst forsvinde i sig selv. 

Der var i alt 6 - 7 andre personer til stede. Hvis der er nogle af de andre 
tilstedeværende vidner, som læser denne beretning, bedes de venligst kontakte 
mig via Skandinavisk UFO Information, da jeg synes, at jeg mangler nogle at tale 
med eller skrive sammen med om den kæmpeoplevelse, det var for mig. 

Og så var jeg i øvrigt den 18-årige unge mand i den kongeblå Volvo Amazone", 
slutter observatøren sin beretning til SUFOI. 



SUFOI hører meget gerne fra læsere, der kan bidrage med yderligere oplysninger 
eller på anden måde har kendskab til denne specielle oplevelse fra en sommeraften 
i 1978 - eller 1979. 

Kontakt kan ske til SUFOI via adressen: www.ufo.dk 


Historisk tur tii 
raketmuseum 


Tekst og fotos: Kim Møller 
Hansen 

Vi var forberedt på det 
værste, min hustru og 
jeg. Sæderne var eiiers 
usædvaniigt gode, og 
benpiadsen var rigeiig, 
men turiederen havde 
netop afsiuttet sin 
grundige og 

iidevarsiende briefing. 
Stod hans ord tii 
troende, viiie vi om iidt 
nærmest biivet iammet 
af en infernaisk iarm 
fra de to Pratt & 
Whitney motorer... 
Propellerne begyndte at 



Peenemiinde. Læs 
og foreningen 


OY-BPB er netop landet 
mere om flyet 
på: www.dc3vennerne.dk. 

snurre efter et par veloplagte host fra motorerne. Første den ene motor - og så 
den anden. Nå, men det var jo slet ikke så slemt. 

Langsomt rullede maskinen ud til startbanen på Flyvestation Værløse. Den tre 
mand store besætning i cockpittet havde travlt. Hver motor skulle de næste 10 
minutter gennem et nøje fastlagt program - og så kom det store øjeblik: 
Motorerne åd virkelig omdrejninger - og så rullede vi ud ad cementbanen. 
Motorlarmen steg, men alligevel langt mere behageligt end den højfrekvente 
og nærmest hysteriske hylen man kender fra en moderne jetmotor. 



Efter en rulletur i et adstadigt tempo 
var vi pludselig i luften. Flyet rettede 
sig op, så vi sad vandret og kunne 
nyde udsigten. Hermed var starten 
gået til vores allerførste tur med en 
DC-3 fra 1944. 

Peenemunde i Nordtyskland var målet 
for vores endagstur sammen med 16 
andre forventningsfulde medlemmer af 
DC-3 Vennerne. 

Vejret denne 10. august 2002 var 
solrigt og klart - og heldigvis for det. 

Når man flyver med et museumsfly, 
gælder der nemlig skrappe regler for, 
hvornår man må flyve. 

Vejret var med os hele dagen, og da 
den gamle DC-3'er tøffede gennem 
luften med omkring 200 km/t i 600 
meters højde, fik vi virkelig udsigt for 
alle pengene. 

Men hvorfor nu besøge Peenemunde? 

Først og fremmest for at have en god 
undskyldning for at flyve med et 
herligt fly! 

Dernæst af den gode grund, at hvis 
ikke tyskerne i 1936 på netop dette sted havde påbegyndt byggeriet af det, 
som senere skulle udvikle sig til et kæmpe anlæg for raketteknologi, ja, så 
havde amerikanerne sikkert ikke været i stand til at landsætte folk på Månen 
allerede i 1969. 

I ufo-sammenhæng er 
Peenemunde også 

interessant. Området blev 
ved afslutningen af Anden 
Verdenskrig besat af 
Sovjetunionen, der 

forståeligt nok var meget 
interesseret i at tage ved 
lære af tyskernes erfaringer 
med raketteknologien. 

Da de skandinaviske lande i 
sommeren 1946 blev 
overfløjet af mystiske 
objekter, som i hundredvis 
af observatører og pressen 
kaldte for 

„spøgelsesraketter" eller 
„spøgelsesbomber", mente 
mange, at det drejede sig 
om raketter prøvefløjet af 
russerne i Peenemunde. Derfor viste man fænomenet stor interesse i både USA 
og England. 



Wernher von Braun i civil under en inspektion i 
1943 på anlægget i Peenemunde (kaldet 
Heereswaffenamt). Wernher von Braun blev 
medlem af nazipartiet i 1938 og var siden 1940 
SS-officer. 



Raketmuseet har til huse i det 
gamle kraftværk, som ses i 
baggrunden. Det blev bygget i 
perioden 1939-1942 og leverede 
energi til raketproduktionen. På 
museumsområdet er udstillet 
adskillige udtjente helikoptere og 
jagerfly fra DDR-tiden. Her ses den 
sovjettiske jagerbomber Suchoi SU- 
22. I Peenemunde havn kan 
gæsterne gå om bord i et 
pensioneret DDR-flådefartøj og u- 
båden U-461. 



Disse to lande havde i øvrigt inden krigens afslutning sikret sig de kvikkeste 
hoveder i den store gruppe af tyske raketforskere. Blandt disse var Wernher 
von Braun, som i 1937 var blevet teknisk direktør for anlægget i Peenemunde. 
Fra september 1945 til sin død i 1977 var Wernher von Braun en af 
drivkræfterne bag NASA og udviklede bl.a. løfteraketten til det fartøj, som i 

.. « . ... . o„,o 




Fuldskala model af den flyvende Amerikanske teknikere afprøver en 
bombe »Fieseler 103«, populært videreudvikling af Vl-raketbomben 
kaldet VI. Raketbomben er 7,7 på Holloman Air Force Base ved 
meter lang. Dens rækkevidde var Alamogordo i New Mexico, 
maksimum 300 km, og den havde 
en tophastighed på 645 



Vellykket V2-opsendelse fra 
Priifstand VII i 1943. 


Raketten Aggregat-4 - senere kaldet 
V2 (Vergeltungswaffe 2) - ligner en 
rigtig Tin-Tin raket, men havde dog 
en sprængladning på 1 ton. Den 14 
meter lange raket kunne på knapt 5 
min. tilbagelægge en strækning på 
190 km. Flyvehastigheden var 4.824 
km/t og maksimumhøjden 84,5 km. 
Drivmidlet var en blanding af 
alkohol og ilt. 




Raketudviklingsanlægget i Peenemunde havde 
ikke til formål at landsætte folk på Månen, men 
var først og fremmest en brik i den nazistiske 
krigsindustri. 

I 1942 var krigslykken vendt for nazi-Tyskland, 
og Adolf Hitler håbede, at nyudviklede 
raketvåben kunne ændre krigens udfald. 

Flere typer raketter blev udviklet med held og 
dygtighed, men deres effektivitet som 

ødelæggelsesvåben var i den store 

sammenhæng heldigvis for ringe. 

De fleste raketter blev rettet mod England, og 
selv om mange engelske borgere blev dræbt af 
VI bomber - faktisk verdens første 

krydsermissil - var det samlede tab af 
menneskeliv faktisk større i Tyskland. 

Mere end 20.000 mistede igennem årene livet 
på raketanlæggene i Peenemunde. Straffe- og 
krigsfanger måtte betale en høj pris for under 
umenneskelige forhold at have været 

fødselshjælpere i raketalderens barndom! 

Indtil Berlinmurens fald i 1989 var Peenemunde 
en del af DDR og tophemmeligt område. 

Men i maj 1991 kunne Raketmuseet åbne i det 
gamle kraftværk, der i sin tid havde leveret 
energi til de mange produktionsanlæg. 



Til venstre en tegning af A4 (V2). I 
midten raketten A4b, som fløj første 
gang den 24. januar 1945, men ikke 
kom i serieproduktion. Til højre ses 
A9/A10, som kun nåede til 
tegnebordet. Denne to-trinsraket 
skulie have en startvægt på 200 ton og 
en højde på 87 m. 



På raketmuseet findes også denne model af »Priifstand 
VII« - blot en af flere affyringsramper for V2. 


Uden for udstillingsområdet 
findes rester af de gamle 
affyringsramper og bunkers, 
men disse områder er endnu 
ikke gjort tilgængelige for 
udstillingsgæster. 

Igennem årene er 
udstillingsfaciliteterne på 
kraftværket udvidet. 
Fotostater, modeller, 

dokumentaroptagelser, 
arbejdssedler, værktøj, 
raketdele og mange andre 
effekter levendegør her 
fortiden på godt og ondt - 
og sætter tanker i gang. 

Det kan ikke undre, at 
raketmuseet i Peenemunde 
er et af DC-3 Vennernes 
mest populære udflugtsmål. 

Cirklen på dette gamle kort markerer Raketmuseets udstillingsområde. 



Et sidste kig ned over Peenemiinde og det historiske museumsområde, 
før DC-3'eren vender næsen hjem mod Værløse. 








Præsident Bush fritager 
Area 51 for miijøioven 

Den superhemmelige luftbase Area 51 nær Groom Lake, Nevada - det sted, 
hvor man formoder, at der skjules alt lige fra tilfangetagne aliens til 
højteknologiske fartøjer - er af præsident Bush blevet fritaget for at følge 
miljøloven, da basen ellers havde været nødt til at afsløre højtklassificerede 
oplysninger om det arbejde, der forgår der. 

Præsident Bush' beslutning angående Groom Lake blev taget sidst i september 



Groom Lake har været genstand for mange retssager, som tidligere ansatte 
har ført. Sagerne har fokuseret på arbejdsmiljøet og risikoen for de ansattes 
helbred på dette hemmelige sted. 


Bush' dom er, at „det er af overskyggende interesse for de forenede stater", at 
vi forhindrer, at der sker afsløringer af, hvad der foregår på Groom Lake. 
Præsidentens beslutning fritager flyvevåbenets aktiviteter på Groom Lake „fra 
alle føderale, statslige, mellemstatslige og lokale bestemmelser samt alle 
andre forordninger, som kan medvirke til, at der sker afsløringer af 
klassificerede oplysninger fra dette operative område til uautoriserede 
personer." 


Fritagelsen gælder for et år. 
Kilde: space.com/-for 





















En virkelig nærkontakt 
med en ufo 

Af Per Andersen 

Det er ikke særlig tit, at en bil faktisk bliver ramt af en ufo, men det skete 
tilsyneladende i november 1998. En kvinde var ude at køre i staten Michigan i 
USA, da hun så et lys på himlen. Et øjeblik efter ramte det hendes bil og 
efterlod en underlig substans på bilen. 

Det var den 27. november 1998. En kvinde på 70, kaldet HS, var ude at køre 
tæt ved Mount Clemens, en forstad til Detroit i Michigan. Hun kørte på en bivej 
med meget åben land omkring sig. Det var mørkt, og klokken var mellem kl. 
19 og 19.30. Hun var alene i sin røde Ford Escort stationcar fra 1992. Vejret 
var forholdsvist klart med enkelte, højtliggende skyer. Der var ikke andre biler 
på vejen. 

Pludselig - uden nogen form for advarsel - kom der et objekt til syne på 
hendes højre side. Det var på størrelse med en fodbold og kom hastigt imod 
hende. Det bevægede sig nedad i en vinkel på 45 grader mod jorden. Objektet 
lyste klart og havde en form for stråler i kanten. 

HS blev naturligvis bange og bekymret, men hun nåede ikke at reagere, inden 
objektet ramte hendes bil lige over højre side af forruden ved 


Da fænomenet ramte bilen, kom der en 
lav lyd, men bilens bevægelse blev 
ikke berørt af sammenstødet. HS 
bemærkede ikke, hvordan objektet 
forsvandt, men var lettet over, at det 
hele var forbi. Hun kørte derefter hjem. 
Hjemme undersøgte HS bilen. Der var 
ikke nogen bule eller ridser på bilen i 
højre side, hvor fænomenet havde 
ramt. Men lige over forruden i højre 
side var der afsat noget substans samme sted, som fænomenet havde ramt. 
Det var en usammenhængende streg på 25-30 cm. 

I første omgang gjorde HS ikke mere ved sagen. Hun mente ikke, at der var 
basis for en forsikringssag - eller også var hun ikke meget for at fortælle 
historien til forsikringsselskabet. Hun fortalte heller ikke andre om hændelsen 
før lang tid efter. Der gik omkring et år, inden HS kontaktede en ufo¬ 
undersøger fra MUFON (Mutual UFO NetWork), hvorefter undersøgelsen af 
sagen gik i gang. 

Det efterladte 

på trods af, at der var gået et år og en vinter med regn og blæst, var der 
stadig noget materiale på bilen. Der blev taget en prøve af det, som blev sendt 
til kemikeren Phyllis Budinger. Der var dog så lidt af materialet, at der var 
grænser for, hvor mange undersøgelser der kunne foretages. 

Det blev ligeledes undersøgt, hvad bilens maling bestod af, så det var muligt at 
afgøre, hvilke stoffer der faktisk kunne stamme fra det ukendte materiale. 
Blandt andet blev der fundet epoxy i materialet, men det stammede 
formodentligt fra bilens maling. 



Foto: CUFOS 



I materialet blev der fundet kaolin (et aluminiumsilikat), en metaloxid og et 
celluloidlignende materiale. Alle disse syntes ikke at komme fra bilens lak, men 
i stedet fra det ukendte materiale. Sidstnævnte celluloidlignende stof var af en 
type, der kunne komme fra organisk materiale, fx vegetation. Silikatet kunne 
komme fra naturligt materiale såsom jord eller snavs. 

Yderligere analyser viste, at det efterladte materiale næppe havde været 
varmt, og det var dermed ikke særlig sandsynligt, at selve objektet havde 
været varmt. Dette synes dermed at udelukke sådan noget som fyrværkeri, 
der netop ville have efterladt varmt materiale på bilen. 

Spekulationer 

således står sagen efter analyser fra MUFON og CUFOS (Center for UFO 
Studies) - betegnet som mystisk og uopklaret. Baseret på analyser af det 
materiale, der blev fundet på bilen, kunne det dreje sig om naturligt materiale 
fra planter og jord. Det er derfor undersøgernes antagelse, at det kunne være 
afsat af ufoet, efter det havde været landet et eller andet sted, om end det er 
rene spekulationer. 

Det er bemærket ovenfor, at det ikke kunne have været fyrværkeri, og 
desuden menes HS at have god erfaring med fyrværkeri, så det ville hun have 
genkendt. På samme måde udelukker man fænomener som meteoritter, der 
ikke ville lyse i den nærhed af jorden - hvis det virkelig havde været et så 
usandsynligt sammentræf. 

Et kuglelyn var en mulig teori, men eftersom vejret ikke var skyet eller 
regnfuldt, mener man også, at dette kan udelukkes. Det kunne måske være en 
genstand kastet mod bilen, men dette stemmer ikke med observationens 
øvrige detaljer. 

Derfor står sagen tilbage som et af de mere mystiske tilfælde i nyere tid, hvor 
et ufo både er blevet set, og hvor det har efterladt fysisk materiale på den bil, 
som det ramte. Den bliver endog af efterforskerne sat ind i sammenhæng med 
eksklusive amerikanske tilfælde med ufoer og biler. 

For få spekulationer? 

Eller er det nu også et af de mere mystiske tilfælde i nyere tid? 

I virkeligheden er sagen slet ikke så tilforladelig, som den umiddelbart ser ud 
til at være. Og det er egentligt lidt beskæmmende at se, at der stadig i såkaldt 
seriøse ufo-kredse bliver begået de samme klassiske misforståelser, som der 
nu er blevet begået igennem 50 år. 

Alene ønsket om, at der skal være ukendte objekter på spil, må være 
baggrunden for, at der ikke bliver foretaget nogen tilstrækkelig åben 
undersøgelse af en sådan sag. Ellers kan jeg ikke forklare, hvordan helt 
oplagte muligheder overses eller undgås. 

Lad os starte med det basale: En stor del af denne sag hviler på forholdet, at 
det observerede fænomen afsatte et spormateriale på bilen. Men hvad er 
beviserne for, at materialet stammede fra lyset? Faktisk ingen - der er stort set 
intet, der støtter antagelsen om, at det fundne materiale på bilen har noget 
som helst at gøre med det observerede fænomen! 

Det er en af ufo-sagens mest udbredte misforståelser: To uafhængige 
hændelser bliver koblet sammen, og dermed bliver hele sagen meget mere 
mystisk. Der er masser af eksempler på dette - også fra Danmark. Et af dem 
er den såkaldte Stensved-sag. 



Stensved-sagen 

En herre i Stensved var i november 1994 lige gået i seng, da han kastede et 
blik ud af vinduet. Der så han et projektørlys i en frugtplantage eller bagved 
den. Han anslog afstanden til 100-200 meter - det undrede ham, da der ikke 
boede nogen i den retning. Ca. 10 min. senere så han en skikkelse løbe forbi 
haven 5 meter fra vinduet. Skikkelsen havde, hvad han beskrev som en mørk 
„fantomdragt" på. Igen blev observatøren forundret, men han lagde sig dog til 
at sove. 

Næste nat skete der igen noget. Først hørte han en lyd, som om noget 
skrabede imod taget, og da han trak gardinet fra, så han en meget skarp 
lysstråle nede på terrassefliserne umiddelbart foran vinduet. Strålen var rund 
og ca. en meter i diameter og blændende skarp. Efter 4-5 sekunder blev lyset 
svagere og forsvandt. Næste morgen opdagede observatøren to sorte striber 
ned ad taget. Han mente ikke, at striberne havde været der før - og taget var i 
øvrigt få år gammelt og ellers helt frit for grønalger. 

Der blev taget prøver af taget. Analyserne pegede i retning af, at der var tale 
om biologisk materiale, sandsynligvis en kortvarig opblomstring af sporer på 
taget. Sporene kunne være kommet efter, at regnen havde skyllet nogle 
fugleklatter ned ad taget. Dette materiale var det eneste håndfaste ved 
observationen, og analyserne gav altså et forslag til forklaring af dette. 

De øvrige elementer kunne også tolkes som dele af en mystisk hændelse - 
eller som flere uafhængige dele, hvilket er mere sandsynligt. 

Alternativet 

Bilsagen fra Michigan har de samme elementer. Kvinden oplever, hvordan 
noget flyver imod bilen, og hun mener, at bilen bliver ramt (eller er det en 
efterrationalisering, efter hun fandt stoffet på bilen?). Hun indrømmer selv, at 
hun blev meget forskrækket, og det er ikke sandsynligt, at hun kan huske lige 
præcist, hvor fænomenet skulle have ramt bilen (hvis det ramte bilen). Man 
skal desuden erindre, at hun er 70 år gammel. Da hun kom hjem, undersøgte 
hun bilen og fandt et efterladenskab i det generelle område, hvor hun mener, 
fænomenet ramte bilen. Hendes konklusion er så, at substansen på bilen 
naturligvis må komme fra objektet. 

Den mulige fejltagelse bliver ført videre af undersøgerne, der uden at sætte 
spørgsmålstegn ved sammenhængen, baserer sig på kvindens udsagn om, at 
materialet stammer fra fænomenet. 

Der synes endda at være en uoverensstemmelse i sagen. Vidnet beskriver, 
hvordan fænomenet ramte bilen lige over frontruden i højre side. Billedet af 
bilen antyder derimod, at materialet findes langs bilens højre kant - muligvis 
så langt tilbage som ved bagkanten af forruden. Denne uoverensstemmelse 
bliver ikke kommenteret at undersøgerne. 

At der ikke er nogen sammenhæng, støttes faktisk af sagens fakta. Hvis en 
kørende bil bliver ramt af noget, der afsætter et mærke på 25-30 cm, vil det 
næppe være gået så stille af, som observatøren beskriver. I det mindste ville 
man kunne mærke et ryk i bilen og en kraftigere lyd end den rapporterede. 

Hvis man antager, at der ikke er sammenhæng mellem substansen på bilen og 
fænomenet, falder sagen temmelig meget til jorden. Materialet kunne sagtens 
være afsat på anden vis, da det netop kunne stamme fra ting i naturen som 
planter og jord. Der er et utal af måder, hvormed det kunne være havnet på 
bilens kant. 



HS' observation af selve fænomenet er ikke sa mystisk, hvis det blot har været 
en observation af et lys på himlen. Og det er langt fra sikkert, at lyset har 
været så tæt på bilen, som hun oplevede det. Der findes utallige 
observationer, hvor observatører mener, fænomener er tæt på uden at være 
det - faktisk har SUFOI lavet undersøgelser, der beviser, at folk er ude af stand 
til at vurdere afstande til fjerne lysfænomener på en mørk himmel. 

Alt i alt er det langt fra godtgjort, at der er noget videre mystisk ved 
observationen, og der er gode muligheder for helt naturlige forklaringer. Men 
det er ikke det mest skuffende ved sagen. Det mest skuffende er, at de 
beskrevne elementære fejl stadig bliver begået af seriøse ufo-forskere. 

Kilde: lUR, 2002, nr. 1 



Tegning: Henrik Klinge Pedersen 


Foredrag i foråret 

Kan vi rejse til stjernerne? 

v/astrofysiker, ph.d. Michael Linden-Vørnie, Tycho Brahe Planetarium 
Et tryk på en knap og vi befinder os på den anden side af Mælkevejen. I 
mange science fiction film er der nærmest ingen grænser for, hvor langt vi kan 
komme på et splitsekund ved at rejse i „hyperrummet" eller bruge „warp- 
drive". Selv om der langt hen ad vejen er tale om fri fantasi, så er der ingen 
tvivl om, at almindelige raketter er uegnede til en rejse til selv de nærmeste 
stjerner. 

I foredraget ser vi på, hvilke problemer der skal overvindes for at slå bro over 
de umådelige afstande i Universet, og hvilke tiltag der gøres for at sende 
mennesket på den ultimative odyssé - rejsen til stjernerne. 

Tidspunkt: Torsdag den 6. marts 2003. 






At udfordre sandheden 

v/Lars Bugge 

Lars Bugge arbejder med markedsføring, men har 
en passion for konspirationsteorier. Foreiøbigt har 
interessen for konspirationsteorier resuiteret i to 
bøger og en række artikier. Lars Bugge vii fortæiie 
om det fascinerende ved konspirationsteorierne og 
redegør for nogie af de mest interessante teorier. 

Foredraget sætter fokus på konspirationsteorier som 
moderne myter, der udfordrer den officieiie 
sandhed. Foredraget biiver hurtigt konkret, og der fortæiies om både kiassiske 
konspirationsteorier som mordet på præsident John F. Kennedy, nyere teorier 
som Lady Dianas dødsuiykke og Estonias foriis samt mere udfordrende teorier, 
som fx „Dyrets mærke 666". 

Tii sidst er der muiighed for en snak om 
de mange konspirationsteorier, som 
knytter sig tii troen på udenjordisk 
aktivitet på Jorden. 

Læs mere om foredragshoideren 
på www.iarsbugge.dk 
Tidspunkt: Torsdag den 10. aprii 2003. 

Foredragene finder sted klokken 
19.00 i: 

Vanløse Medborgerhus 

Lindersvoid 
Jyiiingevej 77 
2720 Vaniøse. 

Nærmere opiysninger om foredragene fås hos Susanne Skoviund på tif. 48 18 
94 49. 















I UFO-Nyt nr. 1/2003 kan du også læse om: 

• Tiltrækkes ufoer af atomanlæg? 

• Den opsigtsvækkende afsløring af astronauten Gordon Coopers ufo¬ 
observationer 

• Bortført af ufoer: Er det korrekt, at 2% af USA's befolkning har været bortført 
af ufoer? 

Som ny abonnent på UFO-Nyt kan du spare kr. 65 i 2003! 


Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte, 
så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle 
himmelfænomener og spændende tilbud på ufo-materialer. 







